Ricardo Güiraldes

Nofelydd a bardd yn yr iaith Sbaeneg o'r Ariannin oedd Ricardo Güiraldes (13 Chwefror 1886 – 8 Hydref 1927). Ei gampwaith ydy'r nofel Don Segundo Sombra (1926), enghraifft o lenyddiaeth y gaucho ac un o glasuron llên yr Ariannin.

Ganwyd yn Buenos Aires i deulu cefnog, a chafodd ei fagu ar ystâd y teulu yn Nhalaith Buenos Aires. Treuliodd dair mlynedd gyntaf ei oes ym Mharis, a dysgodd Ffrangeg cyn iddo ddysgu Sbaeneg.Angela B. Dellepiane, "Güiraldes, Ricardo (1886–1927)" yn Encyclopedia of Latin American History and Culture (Gale, 2008). Adalwyd ar Encyclopedia.com ar 18 Ebrill 2019.

Dychwelodd i Baris yn 1910, ac yno daeth yn gyfeillgar â llenorion Ffrengig yr avant-garde a'r beirdd Dirywiaethol. Defnyddiodd arddulliau arbrofol yn ei gyfrol gyntaf o farddoniaeth, El cencerro de cristal (1915). Cyhoeddodd ei nofel gyntaf, Raucho, yn 1917.

Aeth i Baris ym Mawrth 1927 i chwilio am driniaeth i'w afiechyd. Bu farw yno ar 8 Hydref yn 41 oed o glefyd Hodgkin."Ricardo Güiráldez" yn Encyclopedia of World Biography (Gale, 2004). Adalwyd ar Encyclopedia.com ar 18 Ebrill 2019.

 Cyfeiriadau 

 Darllen pellach 
 William W. Megenney (gol.), Four Essays on Ricardo Güiraldes (1886–1927) (1977).
  Giovanni Previtali, Ricardo Güiráldez and Don Segundo Sombra: Life and Works (1963).

Categori:Beirdd yr 20fed ganrif o'r Ariannin
Categori:Beirdd Sbaeneg o'r Ariannin
Categori:Genedigaethau 1886
Categori:Llenorion Ffrangeg o'r Ariannin
Categori:Marwolaethau 1927
Categori:Nofelwyr yr 20fed ganrif o'r Ariannin
Categori:Nofelwyr Sbaeneg o'r Ariannin
Categori:Pobl o Buenos Aires
Categori:Pobl fu farw ym Mharis
Categori:Pobl fu farw o lymffoma